Organizatorii turneului de Grand Slam de la Roland-Garros au efectuat joi tragerea la sorți a tablourilor principale. La masculin, ”Regele” Rafael Nadal va avea o misiune infernală în primul tur.
De 14 ori câștigător la Roland-Garros, spaniolul Rafael Nadal a intrat pe tablou cu clasamentul protejat, astfel că n-a beneficiat de statutul de cap de serie.
Ca urmare, ”Regele” Nadal a riscat să joace încă de la început cu unul dintre marii favoriți, ceea ce s-a și întâmplat.
Mai exact, Rafael Nadal va debuta la RG 2024 contra neamțului Alexander Zverev (4 ATP și cap de serie 4), recent câștigător la turneul Masters de la Roma.
De menționat faptul că Nadal se află pe același sfert de tablou cu rusul Medvedev, iar în semifinale ar putea juca împotriva lui Djokovic.